جمهور باشقانی رجب طیب اردوغان افغانیستان پرزیدنتی اشرف غنی‌یه کابیل-ده تؤره‌دیلن ترور هوجوموندا حیاتینی ایتیرن‌لر اوچون باش ساغلیغی مکتوبو گوندریب.
جمهور باشقانی اردوغان "جناب جمهور باشقانی، عزیز قارداشیم" ایفاده‌لریله باشلادیغی مکتوبوندا کابیل-ده دونن تؤره‌دیلن ترور هوجومو نتیجه‌سینده چوخ‌لو سایدا افغانین حیاتینی ایتیردیگینی و یارالاندیغینی درین کدرله اؤیرندیگینی سؤیله‌دی.
خاین ترور هوجومونو قینادیغینی وورغولایان اردوغان "گوناه‌سیز سیویل لری هدف گؤتورن بو خاین و آلچاق ترور هوجومونو سرت دیلله پیسلییرم. بو هوجومون لیدرلیگینیزده، اولوسلار آراسی توپلومون ده دستک ایله ثابت‌لیک و رفاها قوووشماسی ایستیقامتینده اؤنم‌لی آددیم‌لار آتان افغانیستانی بو یول‌دان یاییندیرمایاجاغینا اینانیرام. تورکیه‌نین تروره  قارشی حاق‌لی موباریزه‌سینده افغانیستانین یانیندا اولدوغونو بیر داها دیله گتیررم. بو ترور هوجوموندا حیاتینی ایتیرن قارداش‌لاریما الله‌دان رحمت، یارا‌لی‌لارا عاجیل شفا، ذاتی -عالی لرینین شخصینده دوست و قارداش افغان خالقینا شخصیم و میللتیم آدین‌دان باش ساغلیغی دیلییرم"-دئیه بیلدیردی.
